wannaphong/clean_thaiwikipedia huggingface dataset:
# วัดโพธาวาส (จังหวัดสุราษฎร์ธานี)
วัดโพธาวาส เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลตลาด อำเภอเมืองสุราษฎร์ธานี จังหวัดสุราษฎร์ธานี

วัดโพธาวาสตั้งเมื่อวันที่ 10 มกราคม พ.ศ. 2330 ในสมัยพระครูวิธูรธรรมสาสน์ หรือ หลวงพ่อกล่อม นันทะ ท่านเป็นพระเกจิอาจารย์ผู้ทรงวิทยาคม มีชื่อเสียงโด่งดังรูปหนึ่งของภาคใต้ เป็นพระนักพัฒนา ทำนุบำรุงและปฏิสังขรณ์วัดให้เจริญรุ่งเรืองอยู่เสมอ และมีชื่อเสียงโด่งดังมากเรื่องเรือแข่งในงานประจำปีของ จังหวัดสุราษฎร์ธานี ที่เรียกว่า งานชักพระ ซึ่งจะมีการแข่งขันเรือยาวกัน วัตถุมงคลของท่านส่วนใหญ่ท่านจะสร้างตะกรุดและสาลิกาลิ้นทอง ที่มีพุทธคุณเข้มขลังในด้านอยู่ยงคงกระพัน

อาคารเสนาสนะได้แก่ อุโบสถ กว้าง 9.30 เมตร ยาว 12.90 เมตร สร้างเมื่อ พ.ศ. 2477 เป็นอาคารคอนกรีตเสริมเหล็ก ภายในประดิษฐานพระประธานประจำอุโบสถ ปางมารวิชัย ขนาดหน้าตักกว้าง 71 นิ้ว สูง 80 นิ้ว สร้างเมื่อ พ.ศ. 2462 วิหารกว้าง 6.20 เมตร ยาว 6.20 เมตร เป็นอาคารคอนกรีตเสริมเหล็ก สร้างเมื่อ พ.ศ. 2470 ศาลาการเปรียญ กว้าง 12.90 เมตร ยาว 33.50 เมตร สร้างเมื่อ พ.ศ. 2539 เป็นอาคารคอนกรีตเสริมเหล็กทรงไทย 2 ชั้น กุฏิสงฆ์ จำนวน 12 หลัง เป็นอาคารไม้ 7 หลัง ครึ่งตึกครึ่งไม้ 3 หลัง และตึก 2 หลัง ศาลาอเนกประสงค์ กว้าง 8.30 เมตร ยาว 11.50 เมตร สร้างเมื่อ พ.ศ. 2525 ศาลาบำเพ็ญกุศล จำนวน 2 หลัง สร้างด้วยคอนกรีตเสริมเหล็ก
# กีฬาเรือใบในโอลิมปิกฤดูร้อน 2020 – เรือใบ 470 ชาย
การแข่งขันกีฬาเรือใบในโอลิมปิกฤดูร้อน 2020 – เรือใบ 470 ชาย เป็น 1 ใน 10 รายการแข่งขันกีฬาเรือใบในโอลิมปิกฤดูร้อน 2020 ที่กรุงโตเกียว ประเทศญี่ปุ่น กำหนดจัดขึ้นระหว่างวันที่ 28 กรกฎาคม - 4 สิงหาคม พ.ศ. 2564 ที่สนามกีฬาฮอกกี้โอะอิ การแข่งขันรายการเรือใบ 470 ชายในโอลิมปิกฤดูร้อนครั้งนี้ จะมีนักกีฬาเข้าร่วมแข่งขัน 19 คน จาก 19 ประเทศโดยประมาณ

 ภูมิหลัง 

การแข่งขันครั้งนี้จะเป็นการปรากฏตัวครั้งที่ 9 ของรายการนี้ โดยได้แข่งขันในโอลิมปิกครั้งแรกเมื่อปี ค.ศ. 1988

 การคัดเลือก 

 ปฏิทินการแข่งขัน 

เวลาทั้งหมดเป็นเวลามาตรฐานญี่ปุ่น (UTC+9).

 พ. 28 กรกฎาคม  พฤ. 29 กรกฎาคม  ศ. 30 กรกฎาคม  ส. 31 กรกฎาคม  อา. 1 สิงหาคม จ. 2 สิงหาคม  อ. 3 สิงหาคม  พ. 4 สิงหาคม  Race 1Race 2 Race 3Race 4 Race 5Race 6  Race 7Race 8 Race 9Race 10 รอบชิงเหรียญ
# ตำบลเนย์ซอน
เนย์ซอน  เป็นตำบลในอำเภอเนย์ซอน เทศมณฑลโฮเวย์เซ จังหวัดฆูเซสถาน ประเทศอิหร่าน แบ่งออกเป็น 16 หมู่บ้าน จากสำมะโน พ.ศ. 2549 ตำบลนี้มีประชากร 1,699 คนใน 216 ครัวเรือน
# ฮวัง ซ็อน-อู
ฮวัง ซุน-อู (เกิด 21 พฤษภาคม พ.ศ. 2546) เป็นนักว่ายน้ำชายชาวเกาหลีใต้

เขาเป็นผู้ถือธงชาติของประเทศเกาหลีใต้เข้าสู่สนามในพิธีเปิดโอลิมปิกฤดูร้อน 2020 ที่โตเกียว ซึ่งเขาจะแข่งใน 4 รายการ: ฟรีสไตล์ 50 ม. ฟรีสไตล์ 100 ม. ฟรีสไตล์ 200 ม. และผลัด 4x200 ม.

เมื่อวันที่ 14 พฤษภาคม พ.ศ. 2564 เขาได้สร้างสถิติใหม่ของประเทศเกาหลีที่ 48.04 วินาทีในรายการท่าฟรีสไตล์ 100 ม. และตามมาด้วยสถิติเยาวชนโลกใหม่ในรายการท่าฟรีสไตล์ 200 ม. ชาย
# อี ช็อง-ฮู
อี ช็อง-ฮู (เกิด 20 สิงหาคม พ.ศ. 2541) เป็นผู้เล่นตำแหน่งเอาต์ฟิลเดอร์ชายชาวเกาหลีใต้ที่เล่นให้กับทีมกีอูมฮีโรส์ในองค์กรเบสบอลเกาหลี

เขาเป็นลูกชายของอี จง-บ็อม อดีตผู้เล่นยอดเยี่ยมของลีกเบสบอลเกาหลีYoo Jee-ho. "2nd-generation KBO star wants to see more sons of ex-players thrive," Yonhap News Agency (July 04, 2020).Chang Hye-soo, Limb Jae-un. "Kia Tigers outfielder invigorated after last season’s slump, pay cut," Korea JoongAng Daily (April 25, 2005). พ่อของเขาได้รับฉายาว่า "บุตรแห่งสายลม" ดังนั้นเขาจึงถูกเรียกว่า "หลานชายแห่งสายลม"
# โรเมล ปาเชโก
โรเมล อักเมด ปาเชโก มาร์รูโฟ (เกิด 12 กรกฎาคม พ.ศ. 2529) เป็นนักกีฬากระโดดน้ำชาวเม็กซิโก เขาเป็นผู้ชนะเลิศเหรียญทองในรายการแพลตฟอร์ม 10 เมตรที่แพนอเมริกันเกมส์ 2003 ในโอลิมปิกฤดูร้อน 2004 เขาได้อันดับที่ 10 ในรายการแพลตฟอร์ม 10 เมตรและสปริงบอร์ด 3 เมตร ในโอลิมปิกฤดูร้อน 2008 เขาได้อันดับที่ 8 ในแพลตฟอร์ม 10 เมตร
# คอนคาแคฟโกลด์คัพ 2021 นัดชิงชนะเลิศ
คอนคาแคฟโกลด์คัพ 2021 นัดชิงชนะเลิศ เป็นนัดการแข่งขันที่ตัดสินหาทีมชนะเลิศในคอนคาแคฟโกลด์คัพ 2021 และเป็นการแข่งขันนัดชิงชนะเลิศครั้งที่ 16 ของคอนคาแคฟโกลด์คัพซึ่งเป็นการแข่งขันฟุตบอลของทีมชาติสมาชิกของคอนคาแคฟโกลด์คัพและทีมรับเชิญเพื่อหาทีมชนะเลิศของอเมริกาเหนือ อเมริกากลาง และแคริบเบียน การแข่งขันจัดขึ้นเมื่อวันที่ 1 สิงหาคม ค.ศ. 2021 ที่สนามกีฬาอะลีจันต์ที่พาราไดซ์ในสหรัฐ เป็นการพบกันระหว่างเจ้าภาพ สหรัฐ กับแชมป์เก่า เม็กซิโก

นี่เป็นการแข่งขันนัดชิงชนะเลิศครั้งที่ 7 ของโกลด์คัพที่สหรัฐกับเม็กซิโกพบกัน และเป็นครั้งที่สองติดต่อกันที่ทั้งคู่พบกัน จากนัดชิงชนะเลิศ 6 ครั้งก่อนหน้านี้ เม็กซิโกเป็นฝ่ายเอาชนะไปได้ 5 ครั้งในปี 1993, 1998, 2009, 2011 และ 2019 ในขณะที่สหรัฐเอาชนะได้เพียงครั้งเดียวในปี 2007

 สนามแข่งขัน 

การแข่งขันนัดชิงชนะเลิศจะจัดขึ้นที่สนามกีฬาอะลีจันต์ที่เมืองพาราไดซ์ รัฐเนวาดา สหรัฐ ซึ่งตั้งอยู่ในเขตมหานครลาสเวกัส นี่เป็นครั้งแรกที่จะมีการแข่งขันนัดชิงชนะเลิศฟุตบอลรายการใหญ่ที่สนามแห่งนี้ซึ่งถูกสร้างขึ้นเพื่อใช้เป็นสนามเหย้าของทีมลาสเวกัสเรเดอส์ในเนชันแนลฟุตบอลลีก นอกจากนี้ ยังเป็นครั้งแรกที่มีการแข่งขันโกลด์คัพในเขตลาสเวกัส การแข่งขันครั้งนี้จะอนุญาตในมีผู้เข้าชมในสนามเต็มความจุหลังผ่อนคลายมาตรการ โดยคอนคาแคฟเริ่มขายบัตรเข้าชมเมื่อวันที่ 11 มิถุนายน ค.ศ. 2021 และบัตรขายหมดภายในเวลาเพียง 90 นาที

 เส้นทางสู่นัดชิงชนะเลิศ 

  รอบ  คู่แข่ง ผล รอบแบ่งกลุ่ม คู่แข่ง ผล  1–0 นัดที่ 1  0–0  6–1 นัดที่ 2  2–1  1–0 นัดที่ 3  1–0ชนะเลิศ กลุ่มบี ตารางคะแนนชนะเลิศ กลุ่มเอ คู่แข่ง ผล รอบแพ้คัดออก คู่แข่ง ผล  1–0 รอบก่อนรองชนะเลิศ  3–0  1–0 รอบรองชนะเลิศ  2–1

 การแข่งขัน 
 รายละเอียด 

 GK 1 แมตต์ เทิร์นเนอร์RB 2 เรจจี แคนนอน CB 16เจมส์ แซนดส์CB 12ไมลส์ โรบินสันLB 21จอร์จ เบลโล CM 19เอริก วิลเลียมสัน CM 23เคลลิน อะคอสตาCM 17เซบาสเตียน เลเจ็ต RF 7 พอล อาร์รีโอลา (c) CF 9 จาซี ซาร์ดิสLF 13แมทิว ฮอปปี การเปลี่ยนตัวผู้เล่น:DF 20แช็ก มัวร์ DF 3 แซม ไวนส์ MF 10กริสเตียน โรลดัน MF 6 จันลูกา บูซีโอ FW 8 นิโคลัส โจอะคีนี DF 24เฮนรี เคสเลอร์ ผู้จัดการทีม:เกร็ก เบอร์ฮอลเตอร์ GK 1 อัลเฟรโด ตาลาเบราRB 21ลุยส์ โรดริเกซCB 2 เนสตอร์ อาเราโฆCB 15เอกตอร์ โมเรโน (c) LB 23เฆซุส กายาร์โดCM 6 โยนาตัน โดส ซานโตส CM 4 เอดซอน อัลบาเรซCM 16เอกตอร์ เอร์เรราRF 17เฆซุส มานูเอล โกโรนา CF 11โรเฆลิโอ ฟูเนส โมริ LF 10ออร์เบลิน ปิเนดา การเปลี่ยนตัวผู้เล่น:DF 3 การ์โลส ซัลเซโด  MF 14เอริก กูติเอร์เรซ FW 24โรโดลโฟ ปิซาร์โร FW 5 โอสบัลโด โรดริเกซ FW 9 อาลัน ปูลิโด DF 19ฆิลเบร์โต เซปุลเบดา ผู้จัดการทีม: เฆราร์โด มาร์ติโน
ผู้เล่นยอดเยี่ยมประจำนัด:
แมตต์ เทิร์นเนอร์ (สหรัฐ)

ผู้ช่วยผู้ตัดสิน:
วัลเตร์ โลเปซ (ฮอนดูรัส)
เฮนริ ปูปิโร (นิการากัว)
ผู้ตัดสินที่สี่:
มาริโอ เอสโกบาร์ (กัวเตมาลา)
ผู้ช่วยผู้ตัดสินสำรอง:
กริสเตียน รามิเรซ (ฮอนดูรัส)
ผู้ช่วยผู้ตัดสินวิดีโอ:
ดรูว์ ฟิชเชอร์ (แคนาดา)
ผู้ช่วยผู้ตัดสินจากการช่วยวิดีโอตัดสิน:
ตาเตียนา กุซมัน (นิการากัว)
|}ข้อมูลในการแข่งขัน
 แข่งขันเวลาปกติ 90 นาที
 ต่อเวลาพิเศษไปอีก 30 นาที เมื่อทั้งสองทีมเสมอกันในเวลาปกติ
 ตัดสินด้วยการดวลลูกโทษเพื่อหาผู้ชนะ
 ส่งชื่อผู้เล่นสำรองได้สิบสองคน
 เปลี่ยนตัวผู้เล่นสูงสุดได้ห้าคน โดยอนุญาตให้เปลี่ยนผู้เล่นคนที่หกได้ในช่วงต่อเวลาพิเศษ

 หมายเหตุ
# กูซีอายัม
กูซีอายัม  หรือ อายัมมาซักกูซี  เป็นอาหารพื้นเมืองในรัฐกลันตัน ประเทศมาเลเซีย ซึ่งมีส่วนผสมหลักคือไก่
# แมตตี ลี
แมทธิว ลี (เกิด 5 มีนาคม พ.ศ. 2541) เป็นนักกีฬากระโดดน้ำชายชาวอังกฤษ และเป็นผู้ชนะเลิศเหรียญทองโอลิมปิก เขามีความสามารถทั้งการกระโดดน้ำเดี่ยวและกระโดดน้ำแบบคู่ และข้ามรุ่นทั้งกระโดดน้ำสปริงบอร์ดและแพลตฟอร์ม 3 เมตร ลีได้รับรางวัลเหรียญทองจากรายการแพลตฟอร์ม 10 เมตรในการแข่งขันกีฬายุโรป 2015 และรายการแพลตฟอร์ม 10 เมตรคู่ผสมในการแข่งขัน European Diving Championships 2017 และเป็นแชมป์เยาวชนยุโรปสองครั้งในรายการสปริงบอร์ด 3 เมตร ในระดับโลก ลีได้รับรางวัลเหรียญเงินจากรายการแพลตฟอร์ม 10 เมตรคู่ผสมที่การแข่งขันชิงแชมป์โลก 2017 และในการแข่งขันชิงแชมป์โลก  2019 ลีและทอม เดลีย์ได้รับรางวัลเหรียญทองแดงในรายการ 10 เมตรชายคู่ เช่นเดียวกับเหรียญทองในเดือนกรกฎาคมปี พ.ศ. 2564 ในโอลิมปิกฤดูร้อน 2020 ที่โตเกียว
# อันเดรส บิยาร์เรอัล
อันเดรส อิซาอัก บิยาร์เรอัล ตูดอน (เกิด 22 ตุลาคม พ.ศ. 2539) เป็นนักกีฬากระโดดน้ำชายชาวเม็กซิโก
# ธงชาติแอฟริกาใต้ (ค.ศ. 1928-1994)
ธงชาติแอฟริกาใต้ แต่เดิมนั้นถูกใช้โดยสหภาพแอฟริกาใต้ ตั้งแต่ ค.ศ. 1928 ต่อมาใน ค.ศ. 1961 จึงถูกใช้โดยสาธารณรัฐแอฟริกาใต้ จนถึง ค.ศ. 1994 ธงนี้ยังถูกใช้ในแอฟริกาตะวันตกเฉียงใต้ (ปัจจุบันคือประเทศนามิเบีย) จนถึง ค.ศ. 1990 โดยเวลานั้น นามิเบียยังคงอยู่ภายใต้การปกครองของแอฟริกาใต้

ลักษณะของธงนี้เป็นธงรูปสี่เหลี่ยมผืนผ้า โดยมีแถบแนวนอนอยู่สามแถบ คือแถบสีส้ม สีขาว และสีน้ำเงิน โดยมีธงขนาดเล็ก 3 ผืน อยู่ตรงกลางแถบสีขาว (ได้แก่ ธงสหภาพอยู่ด้านซ้าย ธงเสรีรัฐออเรนจ์อยู่ตรงกลาง โดยมีลักษณะวางอยู่ในแนวตั้ง และธงสาธารณรัฐแอฟริกาใต้ อยู่ด้านขวา) และเนื่องจากสีของแถบในธง จึงรู้จักกันดีในหมู่พลเมืองแอฟริกาใต้ว่า  (สีส้ม, สีขาว, สีน้ำเงิน)

ธงนี้ถูกมองว่าเป็นสัญลักษณ์ของการถือผิวและอำนาจสูงสุดของคนผิวขาว นับตั้งแต่ปี 2562 เป็นต้นมา การแสดงธงนี้ในที่สาธารณะ ถือเป็นเรื่องที่ผิดกฎหมายในประเทศแอฟริกาใต้ และถูกจัดประเภทเป็นการประทุษวาจา ในเดือนมิถุนายน พ.ศ. 2566 คำสั่งห้ามดังกล่าวได้รับการยืนยันบางส่วนโดยศาลฎีกา ซึ่งตัดสินว่าการโพสต์ "ฟรี" เป็นสิ่งผิดกฎหมาย แต่ไม่ได้ตัดสินว่าการโพสต์แบบส่วนตัวเป็นสิ่งผิดกฎหมายหรือไม่

250px|thumb|left|  ธงชาติแอฟริกาใต้เดิมถูกแทนที่ด้วยธงชาติฯ ใหม่ ภายหลัง พ.ศ. 2537

300px|thumb|ธงชาติแอฟริกาใต้เดิม ณ ปราสาทกู๊ดโฮป เมื่อ พ.ศ. 2549
# เทศมณฑลบอวี
บอวี  เป็นเทศมณฑลในจังหวัดฆูเซสถาน ประเทศอิหร่าน มีโมลลอซอนีเป็นเมืองหลักGitashenasi Province Atlas of Iranاطلس گیتاشناسی استان‌های ایران  เทศมณฑลนี้แยกจากเทศมณฑลแอฮ์วอซใน พ.ศ. 2553 จากสำมะโน พ.ศ. 2549 เทศมณฑลนี้มีประชากร 81,666 คนใน 14,444 ครัวเรือน เทศมณฑลนี้แบ่งออกเป็น 2 อำเภอ ได้แก่ อำเภอกลางและอำเภอเวย์ส และมี 3 เมือง ได้แก่ โมลลอซอนี, เชย์บอน และเวย์ส
# ฟรันซิสโก กาฟาโร
ฟรันซิสโก กาฟาโร (เกิด 19 พฤษภาคม พ.ศ. 2543) เป็นนักบาสเกตบอลวิทยาลัยชาวอาร์เจนตินาที่เล่นให้กับทีมเวอร์จิเนียคาวาไลเออส์ เขาเป็นตัวแทนของทีมบาสเกตบอลทีมชาติอาร์เจนตินาชุดใหญ่ในการแข่งขันกีฬาบาสเกตบอลชายในโอลิมปิกฤดูร้อน 2020 ชาย
# แคโรไลนา (ชื่อ)
แคโรไลนา  เป็นชื่อเพศหญิงที่ใช้ในภาษาสเปน, อังกฤษ, อิตาลี, โปรตุเกส, โปแลนด์, เช็ก, สโลวัก, เยอรมัน, แกลีเซีย, ดัตช์ และฝรั่งเศส ซึ่งมาจากชื่อเพศชายว่ากาโรลุส ซึ่งเป็นคำที่แปลงเป็นลาตินจากชาล์ส โดยทั่วไปมีความหมายว่า 'คนอิสระ' หรือ 'ผู้มีกรรมสิทธิ์' อย่างไรก็ตาม ในภาษาฝรั่งเศสมีความหมายว่า 'เสียงเพลงแห่งความสุขหรือความสนุก' หรือในภาษาสเปนว่า 'หญิงสาวที่สวยที่สุดของเมือง'

 แหล่งข้อมูลอื่น
# โนอาห์ วิลเลียมส์
โนอาห์ วิลเลียมส์ (เกิด 15 พฤษภาคม พ.ศ. 2543) เป็นนักกีฬากระโดดน้ำชาวอังกฤษที่เป็นตัวแทนของบริเตนใหญ่และเชี่ยวชาญด้านการแข่งขันแพลตฟอร์ม 10 เมตร เขาได้รับรางวัลเหรียญเงินในแพลตฟอร์ม 10 เมตรชายคู่ร่วมกับ แมทธิว ดิกซ์สัน ในการแข่งขัน ชิงแชมป์ยุโรปและกีฬาเครือจักรภพ
# ฆวน เซลายา
ฆวน มานูเอล เซลายา เอร์นันเดซ (เกิด 1 กันยายน พ.ศ. 2541) เป็นนักกระโดดน้ำชาวเม็กซิโก เขาเข้าร่วมการแข่งขันกีฬาทางน้ำชิงแชมป์โลก 2019 และได้รับเหรียญรางวัล
# ไทสัน บุลล์
ไทสัน บุลล์ (เกิด 21 พฤษภาคม พ.ศ. 2536) เป็นนักยิมนาสติกชาวออสเตรเลีย เขาเข้าแข่งขันทั้ง ยิมนาสติกสากลชิงแชมป์โลก 2018 และ ยิมนาสติกสากลชิงแชมป์โลก 2019

 ผลการแข่งขัน 
+ผลการชิงแชมป์นานาชาติปีรายการทีมAAFXPHRGVTPBHB2017World Championships, CAN - - - - - - -232015 World University Games, KOR1540817055 -53182011Japan Junior, JPNN/A11 - - - -642011Youth Commonwealth Games, IOM3 -178262152010Pacific Rim Championships, AUS413 - - - -62
# แซ็ก สตับเบิลตี-คุก
ไอแซก สตับเบิลตี-คุก (เกิด 4 มกราคม พ.ศ. 2542) เป็นนักว่ายน้ำชาวออสเตรเลีย เขาเข้าแข่งขันว่ายน้ำท่ากบ 200 เมตรชายในการแข่งขันว่ายน้ำชิงแชมป์โลก 2019

ในปี พ.ศ. 2564 สตับเบิลตี-คุกได้เข้าร่วมการแข่งขันว่ายน้ำท่ากบชาย 100 เมตรและ 200 เมตรในโอลิมปิกฤดูร้อน 2020 ที่กรุงโตเกียว โดยได้รับรางวัลเหรียญทอง (และสร้างสถิติโอลิมปิก) ในรายการนี้
# พระราชบัญญัตินิวฟันด์แลนด์
พระราชบัญญัตินิวฟันด์แลนด์  คือพระราชบัญญัติซึ่งผ่านโดยรัฐสภาสหราชอาณาจักรเพื่อรับรองและเริ่มบังคับใช้เงื่อนไขตามข้อตกลงสหภาพระหว่างแคนาดาและนิวฟันด์แลนด์ซึ่งทั้งสองเคยเป็นประเทศในเครือจักรภพที่แยกกัน โดยมีผลเมื่อวันที่ 23 มีนาคม ค.ศ. 1949 โดยในฉบับแรกนั้นใช้ชื่อว่า พระราชบัญญัติอเมริกาเหนือของบริเตนใหญ่ ค.ศ. 1949  แต่ต่อมาในภายหลังได้เปลี่ยนชื่อพระราชบัญญัติในแคนาดาเมื่อคราวที่แคนาดาได้รับสิทธิในรัฐธรรมนูญของตนโดยสมบูรณ์จากรัฐสภาสหราชอาณาจักรเมื่อปีค.ศ. 1982

เพื่อเป็นการแลกเปลี่ยนกับการเข้าร่วมเป็นรัฐหนึ่งของแคนาดา รัฐบาลกลางแคนาดาได้รับสิทธิในการรถไฟนิวฟันด์แลนด์ สนามบินนิวฟันด์แลนด์ (สนามบินนานาชาติแกนเดอร์ในปัจจุบัน) บริการโทรคมนาคม บริการโทรเลข และบริการสาธารณะอื่นๆ ที่อยู่ภายใต้กำกับของรัฐบาล รัฐบาลกลางยังรับผิดชอบด้านการชำระหนี้ของนิวฟันด์แลนด์ทั้งหมดDominion Delegation, St. John's Telegram, December 11, 2005

พระราชบัญญัตินิวฟันด์แลนด์ฉบับอื่นๆ
ก่อนตราพระราชบัญญัติฉบับนี้ขึ้นในปีค.ศ. 1949 ได้เคยมีการตราพระราชบัญญัตินิวฟันด์แลนด์ ได้แก่https://www.thecanadianencyclopedia.ca/en/article/newfoundland-acts 
 พระราชบัญญัตินิวฟันด์แลนด์ ค.ศ. 1699 เพื่อสนับสนุนส่งเสริมและจัดตั้งการค้าการประมงภายในภูมิภาค เรียกอีกชื่อว่า พระราชบัญญัติพระเจ้าวิลเลียม
 พระราชบัญญัตินิวฟันด์แลนด์ ค.ศ. 1842 เพื่อจัดตั้งสภาสูงที่มาจากการแต่งตั้งและสภาล่างที่มาจากการเลือกตั้ง
 พระราชบัญญัตินิวฟันด์แลนด์ ค.ศ. 1933 เพื่อยุติบทบาทของรัฐบาลด้วยการยุบรัฐสภาแห่งนิวฟันด์แลนด์และแลบราดอร์ และจัดตั้งระบบการปกครองโดยคณะกรรมาธิการนิวฟันด์แลนด์
# อันตอน ชุปคอฟ
อันตอน มีฮาอีโลวิช ชุปคอฟ (เกิด 22 กุมภาพันธ์ พ.ศ. 2540) เป็นนักว่ายน้ำชาวรัสเซีย ปัจจุบันเขาเป็นเจ้าของสถิติโลกในการว่ายน้ำท่ากบ 200 เมตร

 อาชีพ 
เขาป้องกันตำแหน่งแชมป์โลกในรายการว่ายน้ำท่ากบ 200 เมตร เขาผ่านเข้ารอบที่สองรองจากแมทธิว วิลสันด้วยเวลา 2:08.22 นาที ในรอบรองชนะเลิศ เขาทำเวลาดีที่สุดอันดับที่ 2 อีกครั้งด้วยเวลา 2:06.83 นาที ในรอบชิงชนะเลิศเขาจบด้วยสถิติโลก 2:06.12 นาที ซึ่งเร็วกว่าวิลสัน 0.56 วินาทีЧупков на ЧМ установил мировой рекорд на дистанции 200 метров брассом
# Can't Write!? ~ชีวิตไม่มีบท~
Can't Write!? ~ชีวิตไม่มีบท~  เป็นละครโทรทัศน์ญี่ปุ่น ที่ออกอากาศทางสถานีโทรทัศน์ทีวีอาซาฮิ ตั้งแต่วันที่ 16 มกราคม ถึง 13 มีนาคม ค.ศ. 2021 นำแสดงโดย โทมะ อิกูตะ ที่จะร่วมแสดงในละครโทรทัศน์ของสถานีโทรทัศน์ทีวีอาซาฮิเป็นครั้งแรก เป็น เคซูเกะ โยชิมารุ พ่อบ้านและนักเขียนบทไส้แห้งที่ได้รับหน้าที่ให้บทละครโทรทัศน์ในช่วงเวลายอดนิยมที่ถึงแม้ว่าจะต้องพบเจอกับอุปสรรคมากมาย เขาก็มีนักเขียนนิยายและภรรยา นามิ โยชิมารุ แสดงโดย มิจิโกะ คิชิเซะ และครอบครับของเขาคอยสนับสนุนอยู่

 ตัวละคร 
 ตัวละครหลัก 
 เคซูเกะ โยชิมารุ แสดงโดย โทมะ อิกูตะ
 นักเขียนบทละครโทรทัศน์
 นามิ โยชิมารุ แสดงโดย มิจิโกะ คิชิเซะ
 นักเขียนนิยาย
 เอริกะ โยชิมารุ แสดงโดย อันนะ ยามาดะ
 พี่สาวของครอบครัวโยชิมารุ
 โซระ โยชิมารุ แสดงโดย ยุนโฮ
 ลูกชายของครอบครัวโยชิมารุ
 ชุนยะ เซ็นกาวะ แสดงโดย ฟูมะ คิกูจิ
 อาจารย์สอนพิเศษของโซระ

 ครอบครัวชิโนดะ 
 ชิเกยูกิ ชิโนดะ แสดงโดย ทาเกฮิโกะ โอโนะ
 พ่อของนามิ
 โยชิเอะ ชิโนดะ แสดงโดย มาซาโยะ อูเมซาวะ
 ภรรยาของชิเงยูกิ

 สถานีโทรทัศน์โทไซ 
 มิตสึโอะ โชจิ แสดงโดย ยูกิระ คิตามูระ
 ผู้อำนวยการผลิตละครโทรทัศน์
 ทากาชิ ซูมิ แสดงโดย เทปเป โคอิเกะ
 ผู้กำกับละครโทรทัศน์ละครโทรทัศน์
 เมกูมิ มัตสึโอะ แสดงโดย มิจิกะ นากาอิ
 ผู้ช่วยผู้อำนวยการผลิตละครโทรทัศน์
 ฮายาโตะ ยากามิ แสดงโดย มาซิกิ โอกาดะ
 นักแสดงนำชาย
 อายาโกะ วาชิโมโตะ แสดงโดย เมกูมิ เซกิ
 ผู้อำนวยการผลิตละครโทรทัศน์

 ตัวละครอื่น ๆ 
 ยูการิ ฮาตาโนะ แสดงโดย มาซูมิ โนมูระ
 บรรณาธิการสำนักพิมพ์ฯ
 สกินแฮดแมน แสดงโดย เค็นตะ ฮามาโนะ
 โยเนมูชิ เค็นจิโร แสดงโดย โทชิฮิโระ ยาชิบะ
 จิตแพทย์
 มูราเซะ โยตาโร แสดงโดย ยูสึอิ อิจิโร
 ดีเจโย
 ซากูราโกะ อิชิโจ แสดงโดย สึจิมูระ คาโฮะ
 พนักงานจิตแพทย์คลินิกโยเนมูชิ

 ตอนที่ออกอากาศ 
ตอนวันที่ออกอากาศ116 มกราคม 2021223 มกราคม 2021330 มกราคม 202142 กุมภาพันธ์ 2021520 กุมภาพันธ์ 2021627 กุมภาพันธ์ 202176 มีนาคม 2021813 มีนาคม 2021
# คำประกาศบัลโฟร์ ค.ศ. 1926
คำประกาศบัลโฟร์ ค.ศ. 1926  ประกาศในการประชุมใหญ่ผู้นำแห่งจักรวรรดิอังกฤษ ค.ศ. 1926 จัดขึ้น ณ กรุงลอนดอน โดยตั้งชื่อคำประกาศนี้ตามอาเธอร์ บัลโฟร์ ซึ่งในขณะนั้นดำรงตำแหน่งประธานองคมนตรี (Lord President of the Council) เนื้อความคำประกาศนั้นรับรองว่าสหราชอาณาจักรและเหล่าประเทศในเครือจักรภพ

 

คณะกรรมาธิการด้านความสัมพันธ์ระหว่างประเทศในจักรวรรดิซึ่งมีบัลโฟร์เป็นประธานได้รับผิดชอบในการร่างเอกสารสำหรับเตรียมการต่างๆ จนถึงการลงมติเป็นเอกฉันท์โดยเหล่านายกรัฐมนตรีทั้งหลายในจักรวรรดิเมื่อ 15 พฤศจิกายน ค.ศ. 1926  โดยแผนการนี้มีผู้เสนอโดยนายกรัฐมนตรีแอฟริกาใต้ เฮิร์ทซอก และนายกรัฐมนตรีแคนาดา วิลเลียม ไลอัน แมกเคนซี คิง

thumb|upright|left|อาเธอร์ บัลโฟร์ เอิร์ลแห่งบัลโฟร์

คำประกาศนี้ได้ตกลงรับรองเพิ่มการมีเอกราชทางการเมืองและทางการทูตของประเทศในเครือจักรภพในช่วงภายหลังสงครามโลกครั้งที่ 1 และยังแนะนำให้ผู้สำเร็จราชการ (Governor General) ซึ่งเป็นผู้แทนพระองค์พระมหากษัตริย์ซึ่งถือเป็นประมุขแห่งรัฐโดยพฤตินัยของแต่ละประเทศนั้นไม่ควรมีหน้าที่เป็นผู้แทนของรัฐบาลสหราชอาณาจักร ในไม่กี่ปีถัดมา ได้เริ่มมีการจัดตั้งข้าหลวงใหญ่ (High Commissioner) ซึ่งบทบาทหน้าที่นั้นเกือบจะเหมือนกับเอกอัครข้าราชทูต ข้าหลวงใหญ่แห่งสหราชอาณาจักรได้รับการแต่งตั้งเป็นครั้งแรกเพื่อปฏิบัติราชการที่แคนาดา เมื่อปีค.ศ. 1928

ข้อสรุปต่างๆ ของการประชุมใหญ่ผู้นำเมื่อปีค.ศ. 1926 ได้นำเข้ามาประชุมหารืออีกครั้งเมื่อการประชุมใหญ่ปีค.ศ. 1930 และได้บรรจุเข้าในธรรมนูญแห่งเวสต์มินสเตอร์ในเดือนธันวาคม ค.ศ. 1931 ในธรรมนูญนี้ได้ระบุไว้ว่ารัฐสภาสหราชอาณาจักรจะไม่ตรากฎหมายใดๆ เพื่อจะบังคับใช้เป็นกฎหมายในประเทศในเครือรัฐประเทศนั้นๆ ยกเว้นกรณีที่กฎหมายได้ระบุไว้ว่ารัฐบาลแห่งประเทศนั้นได้ร้องขอและให้การยินยอมการตรากฎหมายนั้นๆStatute of Westminster, 1931, 22 Geo. V, c. 4, s. 4.
# เบรนดอน สมิธ
เบรนดอน สมิธ (เกิด 4 กรกฎาคม พ.ศ. 2543) เป็นนักว่ายน้ำชาวออสเตรเลีย เขาได้เข้าแข่งขันในกีฬามหาวิทยาลัยโลกฤดูร้อนและ2021 Australian Swimming Trials และเป็นส่วนหนึ่งของทีมว่ายน้ำของออสเตรเลียในโอลิมปิกฤดูร้อน 2020

 ชีวิตส่วนตัว 
สมิธเป็นนักศึกษาที่มหาวิทยาลัยลาทรอป โดยกำลังศึกษาระดับปริญญาตรีสาขาธุรกิจการบัญชีและการเงิน
# เจมส์ ฮีตลี
เจมส์ ฮีตลี (เกิด 20 พฤษภาคม พ.ศ. 2540) เป็นนักกระโดดน้ำชาวอังกฤษ

 อาชีพ 
ในการแข่งขัน กระโดดน้ำชิงแชมป์ยุโรป 2019 ที่จัดขึ้นที่เมืองเคียฟ ฮีตลีได้รับเหรียญทองแดงจากสปริงบอร์ด 3 เมตรชาย

การแข่งขัน ฟีนากระโดดน้ำเวิร์ลคัพ 2021 ซึ่งจัดขึ้นที่ประเทศญี่ปุ่นในฐานะรายการทดสอบอย่างเป็นทางการสำหรับการแข่งขันกีฬาโอลิมปิกฤดูร้อน 2020 ที่กรุงโตเกียวปี พ.ศ. 2564 ฮีตลีได้รับรางวัลเหรียญเงินจากการแข่งขันสปริงบอร์ด 3 เมตรชาย
# สมาชิกวุฒิสภาจังหวัดสมุทรสาคร
จังหวัดสมุทรสาคร มีการเลือกตั้งสมาชิกวุฒิสภาครั้งแรก ในปี 2543 มีจำนวนสมาชิกวุฒิสภา จำนวน 1 คน และมีการเลือกตั้งครั้งล่าสุด เมื่อปี 2557 มีจำนวนสมาชิกวุฒิสภาจังหวัดละ 1 คนทั่วประเทศ 

 ประวัติศาสตร์ 
หลังจากที่ประเทศไทยมีการประกาศใช้รัฐธรรมนูญฉบับใหม่ ในปี 2540 จึงได้มีการเลือกตั้งสมาชิกวุฒิสภาครั้งแรกในประเทศไทย ตามบทบัญญัติของรัฐธรรมนูญแห่งราชอาณาจักรไทย พุทธศักราช 2540 มาตรา 315 ซึ่งบัญญัติให้สมาชิกวุฒิสภามาจากการเลือกตั้งโดยตรงของประชาชน โดยกำหนดให้มีการเลือกตั้งในวันที่ 4 มีนาคม พ.ศ. 2543พระราชกฤษฎีกาให้มีการเลือกตั้งสมาชิกวุฒิสภา พ.ศ. 2543 (ในวันที่ 4 มีนาคม 2543) จังหวัดสมุทรสาครมีจำนวนสมาชิกวุฒิสภาในการเลือกตั้งครั้งแรก จำนวน 1 คน คือ วิเชียร เปาอินทร์ 

 นักการเมืองที่ได้รับเลือกตั้งเป็นสมาชิกวุฒิสภามากครั้งที่สุด คือ 2 สมัย ได้แก่ นายสุวิศว์ เมฆเสรีกุล

 รายนามสมาชิกวุฒิสภาจังหวัด 
 ชุดที่ 8-9; พ.ศ. 2543-2549 
 ลำดับ  ชุดที่ 8 พ.ศ. 2543  ชุดที่ 9 พ.ศ. 2549  1   วิเชียร เปาอินทร์   สุวิศว์ เมฆเสรีกุล

 ชุดที่ 10-11; พ.ศ. 2551-2557 
 ลำดับ  ชุดที่ 10 พ.ศ. 2551  ชุดที่ 11 พ.ศ. 2557  1   สุวิศว์ เมฆเสรีกุล   สุนทร วัฒนาพร
# สมาชิกวุฒิสภาจังหวัดอุทัยธานี
จังหวัดอุทัยธานี มีการเลือกตั้งสมาชิกวุฒิสภาครั้งแรก ในปี 2543 มีจำนวนสมาชิกวุฒิสภา จำนวน 1 คน และมีการเลือกตั้งครั้งล่าสุด เมื่อปี 2557 มีจำนวนสมาชิกวุฒิสภาจังหวัดละ 1 คนทั่วประเทศ 

 ประวัติศาสตร์ 
หลังจากที่ประเทศไทยมีการประกาศใช้รัฐธรรมนูญฉบับใหม่ ในปี 2540 จึงได้มีการเลือกตั้งสมาชิกวุฒิสภาครั้งแรกในประเทศไทย ตามบทบัญญัติของรัฐธรรมนูญแห่งราชอาณาจักรไทย พุทธศักราช 2540 มาตรา 315 ซึ่งบัญญัติให้สมาชิกวุฒิสภามาจากการเลือกตั้งโดยตรงของประชาชน โดยกำหนดให้มีการเลือกตั้งในวันที่ 4 มีนาคม พ.ศ. 2543พระราชกฤษฎีกาให้มีการเลือกตั้งสมาชิกวุฒิสภา พ.ศ. 2543 (ในวันที่ 4 มีนาคม 2543) จังหวัดอุทัยธานีมีจำนวนสมาชิกวุฒิสภาในการเลือกตั้งครั้งแรก จำนวน 1 คน คือ ศิลป์ชัย เชษฐศิลป์ 

 นักการเมืองที่ได้รับเลือกตั้งเป็นสมาชิกวุฒิสภามากครั้งที่สุด คือ 2 สมัย ได้แก่ นายไพโรจน์ ทุ่งทอง
 ตระกูลการเมืองที่ได้รับเลือกตั้งมากที่สุด คือ
ทุ่งทอง (2 คน) ได้แก่ ไพโรจน์ ทุ่งทอง และ สิงห์ชัย ทุ่งทอง

 รายนามสมาชิกวุฒิสภาจังหวัด 
 ชุดที่ 8-9; พ.ศ. 2543-2549 
 ลำดับ  ชุดที่ 8 พ.ศ. 2543  ชุดที่ 9 พ.ศ. 2549  1  ศิลป์ชัย เชษฐศิลป์  ไพโรจน์ ทุ่งทอง

 ชุดที่ 10-11; พ.ศ. 2551-2557 
 ลำดับ  ชุดที่ 10 พ.ศ. 2551  ชุดที่ 11 พ.ศ. 2557  1   สิงห์ชัย ทุ่งทอง   ไพโรจน์ ทุ่งทอง
# สมาชิกวุฒิสภาจังหวัดสมุทรสงคราม
จังหวัดสมุทรสงคราม มีการเลือกตั้งสมาชิกวุฒิสภาครั้งแรก ในปี 2543 มีจำนวนสมาชิกวุฒิสภา จำนวน 1 คน และมีการเลือกตั้งครั้งล่าสุด เมื่อปี 2557 มีจำนวนสมาชิกวุฒิสภาจังหวัดละ 1 คนทั่วประเทศ 

 ประวัติศาสตร์ 
หลังจากที่ประเทศไทยมีการประกาศใช้รัฐธรรมนูญฉบับใหม่ ในปี 2540 จึงได้มีการเลือกตั้งสมาชิกวุฒิสภาครั้งแรกในประเทศไทย ตามบทบัญญัติของรัฐธรรมนูญแห่งราชอาณาจักรไทย พุทธศักราช 2540 มาตรา 315 ซึ่งบัญญัติให้สมาชิกวุฒิสภามาจากการเลือกตั้งโดยตรงของประชาชน โดยกำหนดให้มีการเลือกตั้งในวันที่ 4 มีนาคม พ.ศ. 2543พระราชกฤษฎีกาให้มีการเลือกตั้งสมาชิกวุฒิสภา พ.ศ. 2543 (ในวันที่ 4 มีนาคม 2543) จังหวัดสมุทรสงครามมีจำนวนสมาชิกวุฒิสภาในการเลือกตั้งครั้งแรก จำนวน 1 คน คือ มนตรี สินทวิชัย

 สมาชิกวุฒิสภาสตรีคนแรกของจังหวัดสมุทรสงคราม คือ นางสาวบุญยืน ศิริธรรม (จากการเลือกตั้งใน พ.ศ. 2557)

 รายนามสมาชิกวุฒิสภาจังหวัด 
 ชุดที่ 8-9; พ.ศ. 2543-2549 
 ลำดับ  ชุดที่ 8 พ.ศ. 2543  ชุดที่ 9 พ.ศ. 2549  1  มนตรี สินทวิชัย  ร้อยตรี นุกูล ธนิกุล

 ชุดที่ 10-11; พ.ศ. 2551-2557 
 ลำดับ  ชุดที่ 10 พ.ศ. 2551  ชุดที่ 11 พ.ศ. 2557  1   สุรจิต ชิรเวทย์   บุญยืน ศิริธรรม
# รัฐสภาออสเตรเลีย
รัฐสภาออสเตรเลีย  ชื่อทางการว่า รัฐสภากลาง  หรือเรียกอีกได้ว่า รัฐสภาเครือจักรภพ  คือสภานิติบัญญัติของเครือรัฐออสเตรเลีย โดยมีประกอบสามประการ ได้แก่ พระมหากษัตริย์ (โดยผู้สำเร็จราชการเป็นผู้แทนพระองค์ฯ) วุฒิสภา และสภาผู้แทนราษฎรConstitution of Australia, section 1.Constitution of Australia, section 2. โดยสภาทั้งสองนั้นมีที่มาโดยการเลือกตั้งโดยนำแบบมาจากรัฐสภาสหรัฐ วุฒิสภานั้นเป็นตัวแทนของรัฐและดินแดนในขณะที่สภาผู้แทนราษฎรเป็นตัวแทนของประชาชนในเขตเลือกตั้งแบ่งตามจำนวนประชากร ถึงแม้ว่าจะมีสองสภาแต่ยังคงมีการรวมอำนาจบางประการอันเป็นมรดกของระบบเวสต์มินสเตอร์.

สภาสูง ได้แก่ วุฒิสภา ประกอบด้วยสมาชิกจำนวน 76 คน โดยมาจากรัฐๆ ละ 12 คน และดินแดนทั้งสองดินแดนละ 2 คน นอร์เทิร์นเทร์ริทอรี ซึ่งรวมถึง เกาะคริสต์มาสกับหมู่เกาะโคโคส (คีลิง) และออสเตรเลียนแคพิทอลเทร์ริทอรี ซึ่งรวมถึงเกาะนอร์ฟอล์ก และเจอร์วิสเบย์เทร์ริทอรี สมาชิกวุฒิสภามีที่มาโดยการเลือกตั้งระบบสัดส่วนแบบเสียงเดียวถ่ายโอนคะแนนได้ซึ่งทำให้ได้ผลลัพธ์ของสภาที่มีสมาชิกพรรคขนาดน้อยใหญ่ที่หลากหลาย พรรคการเมืองในรัฐบาลหรือพรรคร่วมรัฐบาลนั้นไม่เคยได้เสียงข้างมากในวุฒิสภาตั้งแต่ปีค.ศ. 1981 (ยกเว้นปีค.ศ. 2005 และค.ศ. 2007) และโดยปกตินั้นจะต้องเจรจาต่อรองกับพรรคการเมืองและนักการเมืองอิสระจำนวนมากเพื่อที่จะให้ผ่านร่างกฎหมายได้

สภาล่าง ได้แก่ สภาผู้แทนราษฎร ประกอบด้วยสมาชิกจำนวน 151 คน ซึ่งมาจากการเลือกตั้งแบบหลายรอบในทันทีซึ่งเป็นการเลือกตั้งแบบจัดลำดับความชอบโดยใช้เขตเลือกตั้งแบบมีผู้แทนเพียงคนเดียว โดยส่วนใหญ่จะมีเพียงกลุ่มพรรคการเมืองใหญ่จำนวนสองกลุ่มในสภา ได้แก่ กลุ่มแนวร่วมขวากลาง (ประกอบด้วยพรรคเสรีนิยมและพรรคชาติ และพรรคกลางซ้ายคือพรรคแรงงาน โดยรัฐบาลจะต้องได้รับความไว้วางใจจากสภาผู้แทนราษฎรจึงจะสามารถดำรงอยู่ได้

สภาผู้แทนราษฎรมีวาระคราวละ 3 ปี หรือน้อยกว่าได้ในกรณียุบสภา ในขณะที่วุฒิสภานั้นมีวาระประจำซึ่งมีสมาชิกจำนวน 36 คนครบวาระทุกๆ สามปี (วาระของสมาชิกวุฒิสภาสี่คนจากสองดินแดนนั้นตรงกับการเลือกตั้งสภาผู้แทนราษฎร) ดังนั้นสภาผู้แทนราษฎรและวุฒิสภานั้นมักจะชนกัน ในออสเตรเลียมีกลไกการยุบสภาเพื่อป้องการการติดล็อคของสภาโดยใช้การยุบสภาคู่ (double dissolution) ซึ่งสามารถยุบสภาทั้งหมดรวมถึงวุฒิสภาและสภาผู้แทนราษฎรในกรณีที่วุฒิสภาปฏิเสธการผ่านกฎหมายที่ผ่านการลงมติรับรองโดยสภาผู้แทนราษฎร

หมายเหตุ
# สมาชิกวุฒิสภาจังหวัดตราด
จังหวัดตราด มีการเลือกตั้งสมาชิกวุฒิสภาครั้งแรก ในปี 2543 มีจำนวนสมาชิกวุฒิสภา จำนวน 1 คน และมีการเลือกตั้งครั้งล่าสุด เมื่อปี 2557 มีจำนวนสมาชิกวุฒิสภาจังหวัดละ 1 คนทั่วประเทศ 

 ประวัติศาสตร์ 
หลังจากที่ประเทศไทยมีการประกาศใช้รัฐธรรมนูญฉบับใหม่ ในปี 2540 จึงได้มีการเลือกตั้งสมาชิกวุฒิสภาครั้งแรกในประเทศไทย ตามบทบัญญัติของรัฐธรรมนูญแห่งราชอาณาจักรไทย พุทธศักราช 2540 มาตรา 315 ซึ่งบัญญัติให้สมาชิกวุฒิสภามาจากการเลือกตั้งโดยตรงของประชาชน โดยกำหนดให้มีการเลือกตั้งในวันที่ 4 มีนาคม พ.ศ. 2543พระราชกฤษฎีกาให้มีการเลือกตั้งสมาชิกวุฒิสภา พ.ศ. 2543 (ในวันที่ 4 มีนาคม 2543) จังหวัดตราดมีจำนวนสมาชิกวุฒิสภาในการเลือกตั้งครั้งแรก จำนวน 1 คน คือ พลตรี สาคร กิจวิริยะ 

 นักการเมืองที่ได้รับเลือกตั้งเป็นสมาชิกวุฒิสภามากครั้งที่สุด คือ 2 สมัย ได้แก่ นายบุญส่ง ไข่เกษ

 รายนามสมาชิกวุฒิสภาจังหวัด 
 ชุดที่ 8-9; พ.ศ. 2543-2549 
 ลำดับ  ชุดที่ 8 พ.ศ. 2543  ชุดที่ 9 พ.ศ. 2549  1  พลตรี สาคร กิจวิริยะ  บุญส่ง ไข่เกษ

 ชุดที่ 10-11; พ.ศ. 2551-2557 
 ลำดับ  ชุดที่ 10 พ.ศ. 2551  ชุดที่ 11 พ.ศ. 2557  1   สุพจน์ เลียดประถม   บุญส่ง ไข่เกษ